钦定古今图书集成/明伦汇编/闺媛典/第206卷 > 王汝华妻包氏
## 钦定古今图书集成/明伦汇编/闺媛典/第206卷 > 王汝华妻包氏

按《会稽县志》：包氏，儒士王汝华妻，贡生王询之妇，诸
生包梧女。年十七，翁与夫俱亡，家无斗储，纺绩以供
姑膳。因无子，或劝他适，氏剪发矢曰：“若然，唯一死以
报幽魂耳。”邻妇复以为言，遂刲面以毁其容。闻者莫
不哀敬。抚嗣子振宗、承祧，亦以孝闻。卒年六十有九。
有司旌之。